Sunday Times Books LIVE - Jaco Jacobs
by Jaco Jacobs on Jul 11th, 2013 Tweet
Vanoggend het ek my weer skuldig gemaak aan moord. Die soort moord wat skrywers ongelukkig dikwels gedwing word om te pleeg – die moord op 'n paar van jou hartlammers. Killing your darlings, soos die Engelse skrywersraad lui.
As jy tot hier gelees het en steeds geen idee het waarvan ek praat nie, ontspan. Die uitdrukking is bloot 'n stukkie klassieke skrywersraad wat beteken dat jy soms die rooi pen (of die backspace-knoppie) meedoënloos moet inspan om 'n paar van jou mooiste skryfsels uit te wis – gewoonlik daardie fleurige beskrywing wat jou so 'n opgewonde, selfingenome tinteling gegee het toe jy dit 'n ruk gelede neergepen het en jou 'n wyle lank daarvan oortuig het jy is moontlik die begaafdste woordkunstenaar op hierdie ondermaanse.
Dit is seer om daardie beskrywing uit te haal, want jy's verlief op hom. 'n Skerpoog-redigeerder wat sy rooi ink werd is, sal dit egter meestal nie miskyk nie. En dan beland jy, soos ek, op 'n dag in die situasie waar jy jou manuskrip moet begin regtrek en 'n paar van daardie geliefdes moet afmaai.
Cats: Afrikaans, South Africa
Tags: Afrikaans, Blog, Elizabeth Kübler-Ross, Jaco Jacobs, Kill your darlings, Rympies, Skryf, Skryfraad, South Africa, Writing
by Jaco Jacobs on Jan 31st, 2013 Tweet
So dan en wan maak ek 'n draai op Amazon, en die boekaanbevelings onderaan die bladsy kan jou soms na vreemde leesstof lei. Hier is 'n paar skreeusnaakse boeke waarop ek onlangs afgekom het. Wees gewaarsku, dis daardie soort kinderboeke wat jy waarskynlik NIE vir jou kleinding wil aanskaf nie (dink Go the f**k to sleep), maar 'n paar van hulle sal ek baie graag by my eie boekversameling wil voeg …
All my friends are dead (Daar is ook 'n opvolgboek, All my friends are still dead.)
I hate everything (As jy van hierdie een gehou – of dit gehaat het – kan jy nog 'n boek deur dieselfde skrywer aanskaf, getiteld I hate everyone.)
Cats: Afrikaans, Children, Humour, South Africa
Tags: Afrikaans, All my friends are dead, All my friends are still dead, Amazon, Children, F U, Funny, Funny books, Go the f**k to sleep, Goodnight, Grandma's dead, Humor, Humour, I hate everyone, I hate everything, iPad, Jaco Jacobs, K is for knifeball, Kinderboeke, Kinders, Maybe your leg will grow back: Looking on the bright side with baby animals, Penguin: Telling cute animals what's what, Raising the perfect child through guilt and manipulation, Snaaks, South Africa, That's not your mommy anymore: A zombie tale, Vader's little princess, Why is Daddy in a dress?, Zombies hate stuff
by Jaco Jacobs on Aug 29th, 2012 Tweet
Die eerste twee boeke in my nuwe Bastian Blom-jeugboekreeks, Bastian Blom en die pratende portret en Bastian Blom en die gillende geraamte, verskyn eersdaags.
Kyk solank die lokprent om 'n voorsmakie te kry van die fantastiese dinge wat in Optelgoed, Bastian se pa se antiekwinkel, gebeur:
Tags: Afrikaans, Antiekwinkel, Bastian Bloem, Bastian Blom en die gillende geraamte, Bastian Blom en die pratende portret, Fiction, Fiksie, Jaco Jacobs, Jeug, Jeugboeke, Lokprent, Optelgoed, Reeks, South Africa, Video, Youth, YouTube
by Jaco Jacobs on Aug 16th, 2012 Tweet
Ek het die afgelope tyd twee skrywers by verskillende geleenthede min of meer die volgende hoor sê (of gesien skryf): "'n Mens skryf om onsterflik te word." Of: "'n Mens behoort elke dag te probeer om die soort boeke te skryf wat eendag klassiek sal word."
Sjoe, en hier sit ek nou al jare lank voor my rekenaar en skryf met 'n veel ligsinniger doel voor oë. Trouens, meeste van die tyd het ek absoluut geen idee met watter doel voor oë ek nou eintlik skryf nie. Maar oor een ding is ek redelik seker … dis beslis nie met die doel om onsterflikheid te bereik nie.
As jy nog hieroor twyfel, gaan soek gerus op Wikipedia 'n lys van al die Oscars wat oor die jare vir die beste akteur/aktrise toegeken is en kyk hoeveel van daardie mense se name jy al in jou lewe gehoor het. En selfs al het jy 'n klassieke boek neergepen en ken pretensieuse letterkunde-eerstejaars eeue van nou af nog jou naam, gaan dit jou in my beskeie, pragmatiese mening steeds nie onsterflik maak nie. Die storie van Alice in Wonderland mag voortleef, selfs in 'n onlangse Tim Burton-fliek, maar Lewis Carroll is ongetwyfeld dood en het waarskynlik nie daardie Burton-poging te siene gekry nie. (Tensy Ster Kinekor vertonings in die hiernamaals reël …)
Nou, voor jy dink ek is besig om een of ander uitsiglose lewensfilosofie hier uit te stal, wees verseker dat ek glad nie ontnugter is deur of depressief is oor die feit van my eie onsterflikheid of die oënskynlike gebrek aan klassieke status wat my skryfsels tot dusver openbaar nie. As ek regtig 'n oomblik rustig word en nadink oor waarom ek skryf, is dit eintlik maklik om die redes op te noem:
Lees verder op Jaco Jacobs se Blog
Cats: Children, Fiction, South Africa, Youth
Tags: Children, Fiction, Fiksie, Hoekom skryf ek, Jaco Jacobs, Jeug, Jeugboeke, Kinderboeke, Kinders, Onsterflikheid, Redes, Skryf, South Africa, Youth